**PROCES-VERBAL AL ŞEDINŢEI ORDINARE A CONSILIULUI LOCAL ŞIMAND DIN DATA DE 28.02.2017.**

Încheiat azi, 28.02.2017, cu ocazia şedinţei ordinare a Consiliului Local Şimand, convocată prin Dispoziţia Primarului nr.93/23.02.2017.

**ORDINE DE ZI:**

**1.PROIECT DE HOTĂRÂRE PRIVIND APROBAREA ORDINII DE ZI A ŞEDINŢEI ORDINARE DIN DATA DE 28.02.2017.**

**2.PROIECT DE HOTĂRÂRE PRIVIND APROBAREA PROCESULUI-VERBAL AL ŞEDINŢEI EXTRAORDINARE DIN DATA DE 16.02.2017.**

**INIŢIATOR, PRIMAR DEMA FLORIN-LIVIU**

**3.PROIECT DE HOTĂRÂRE PRIVIND VALIDAREA MANDATULUI DE CONSILIER LOCAL AL DOAMNEI RUS ELISABETA.**

**INIŢIATOR, PRIMAR DEMA FLORIN-LIVIU**

**4.PROIECT DE HOTĂRÂRE PRIVIND APROBAREA STRATEGIEI DE DEZVOLTARE LOCALĂ A COMUNEI ȘIMAND PENTRU PERIOADA 2016-2020.**

**INIŢIATOR, PRIMAR DEMA FLORIN-LIVIU**

**5.PROIECT DE HOTĂRÂRE PRIVIND APROBAREA PRINCIPALELOR MANIFESTĂRI CULTURAL-ARTISTICE CARE SE DESFĂȘOARĂ ÎN COMUNA ȘIMAND ÎN ANUL 2017.**

**INIŢIATOR, PRIMAR DEMA FLORIN-LIVIU**

**6.PROIECT DE HOTÂRÂRE PRIIVND APROBAREA DREPTURILOR BĂNEŞTI AFERENTE PERSONALULUI DIDACTIC PENTRU CHELTUIELILE DE DEPLASARE PE LUNILE IANUARIE-FEBRUARIE 2017.**

**INIŢIATOR, PRIMAR DEMA FLORIN-LIVIU**

**7. DIVERSE.**

**INIŢIATOR, PRIMAR DEMA FLORIN-LIVIU**

La şedinţă sunt prezenţi 12 consilieri din cei 12 în funcţie.

La şedinţă participă doamna secretar Brîndaş Lavinia, d-na Chiș Codruța, inspector birou financiar-contabil și d-nul Tătar Ioan-Marius, referent compartiment urbanism.

Preşedinte de şedinţă este domnul Bogdan Petru.

**1.PROIECT DE HOTĂRÂRE PRIVIND APROBAREA ORDINII DE ZI A ŞEDINŢEI ORDINARE A CONSILIULUI LOCAL ŞIMAND DIN DATA DE 28.02.2017.**

**INIŢIATOR, PRIMAR DEMA FLORIN LIVIU**

**D-nul președinte supune la vot proiectul de hotărâre care este votat cu** 12 voturi pentru (**Bodnariu, Bogdan, Capra, Ciobotă, Dudaș, Fruja, Groza, Lihor, Neamți, Para, Pocioian, Sodinca) devenind astfel Hotărârea nr.18.**

**2.PROIECT DE HOTĂRÂRE PRIVIND APROBAREA PROCESULUI–VERBAL AL ŞEDINŢEI EXTRAORDINARE A CONSILIULUI LOCAL ŞIMAND DIN DATA DE 16.02.2017.**

**D-nul președinte: Dacă aveți propuneri sau opinii care nu au fost menționate în conținutul procesului verbal, vă rog să le expuneți.**

**D-nul președinte supune la vot proiectul de hotărâre care este votat cu** 12 voturi pentru (**Bodnariu, Bogdan, Capra, Ciobotă, Dudaș, Fruja, Groza, Lihor, Neamți, Para, Pocioian, Sodinca) devenind astfel Hotărârea nr.19.**

**3.PROIECT DE HOTĂRÂRE PRIVIND VALIDAREA MANDATULUI DE CONSILIER LOCAL AL DOAMNEI RUS ELISABETA.**

**INIŢIATOR, PRIMAR DEMA FLORIN LIVIU**

**D-nul președinte: Acest proiect a fost introdus pe ordinea de zi la ședința extraordinară din data de 16.02.2017, fiind retras de către d-nul primar, în calitatea sa de inițiator al proiectului, de pe ordinea de zi. Lipsind astăzi d-nul primar, acesta nu mai poate fi retras de pe ordinea de zi, astfel că vom trece la dezbaterea acestuia.**

**Proiectul de hotărâre este însoțit de următoarele documente: Expunerea de motive a Primarului comunei Șimand, raportul d-nei secretar, adresa nr.**16/23.01.2017, a Partidului Alianța Liberalilor și Democraților - Fliliala Arad și adresa nr.776/24.02.2017, a UAT comuna Șimand, prin care d-na Rus este înștiințată că în data de 28.02.2017, va avea loc ședința ordinară a Consiliului local Șimand, pe ordinea de zi a ședinței fiind înscris Proiectul de hotărâre privind validarea mandatului de consilier local al acesteia.

D-nul președinte: Menționez faptul că potrivit Legii nr.215/2001, a administrației publice locale, după validarea mandatului de consilier, de către comisia de validare, se impune și depunerea jurământului.

D-nul Bodnariu: D-na Rus nu poate fi validată împotriva voinței sale.

D-nul Capra: Întrucât nu există documente care să justifice lipsa d-nei Rus, aceasta nu poate fi validată.

D-nul Ciobotă: Să fie înștiințat Partidului Alianța Liberalilor și Democraților - Fliliala Arad, despre faptul că d-na Rus Elisabeta nu s-a prezentat nici la ședința de astăzi pentru a fi validată.

D-nul președinte: D-na secretar, vă rog să specificați în procesul-verbal toate actele la care am făcut referire mai sus, inclusiv faptul că proiectul de hotărâre nu a putut fi retras de pe ordinea de zi, pentru că inițiatorul acestuia, primarul comunei Șimand nu este prezent.

D-nul președinte supune la vot proiectul de hotărâre care este respins cu 11 abțineri(**Bodnariu, Bogdan, Capra, Ciobotă, Dudaș, Groza, Lihor, Neamți, Para, Pocioian, Sodinca) și 1 vot pentru(Fruja).**

**4. PROIECT DE HOTĂRÂRE PRIVIND APROBAREA STRATEGIEI DE DEZVOLTARE LOCALĂ A COMUNEI ȘIMAND PENTRU PERIOADA 2016-2020.**

**INIŢIATOR, PRIMAR DEMA FLORIN-LIVIU**

**D-nul președinte supune la vot proiectul de hotărâre care este votat cu** 12 voturi pentru (**Bodnariu, Bogdan, Capra, Ciobotă, Dudaș, Fruja, Groza, Lihor, Neamți, Para, Pocioian, Sodinca) devenind astfel Hotărârea nr.20.**

**5. PROIECT DE HOTĂRÂRE PRIVIND APROBAREA PRINCIPALELOR MANIFESTĂRI CULTURAL-ARTISTICE CARE SE DESFĂȘOARĂ ÎN COMUNA ȘIMAND ÎN ANUL 2017.**

**INIŢIATOR, PRIMAR DEMA FLORIN-LIVIU**

D-nul Neamți: Nu trebuiau cuprinse și sumele pentru fiecare manifestare?

D-nul Fruja: Noi aprobăm principalele manifestări cultural-artistice, nu aprobăm sumele de bani. Acestea vor fi cuprinse la aprobarea bugetului pe anul 2017.

D-nul Șodinca: Deplasarea ce se va face mâine la Chișineu-Criș, cu ocazia zilei de 1 Martie, nu suportă nici o cheltuială.

**D-nul președinte supune la vot proiectul de hotărâre care este votat cu** 12 voturi pentru (**Bodnariu, Bogdan, Capra, Ciobotă, Dudaș, Fruja, Groza, Lihor, Neamți, Para, Pocioian, Sodinca) devenind astfel Hotărârea nr.21.**

**6.PROIECT DE HOTÂRÂRE PRIIVND APROBAREA DREPTURILOR BĂNEŞTI AFERENTE PERSONALULUI DIDACTIC PENTRU CHELTUIELILE DE DEPLASARE PE LUNILE IANUARIE-FEBRUARIE 2017.**

**INIŢIATOR, PRIMAR DEMA FLORIN-LIVIU**

**D-nul președinte supune la vot proiectul de hotărâre care este votat cu** 12 voturi pentru (**Bodnariu, Bogdan, Capra, Ciobotă, Dudaș, Fruja, Groza, Lihor, Neamți, Para, Pocioian, Sodinca) devenind astfel Hotărârea nr.22.**

**7. DIVERSE.**

**INIŢIATOR, PRIMAR DEMA FLORIN LIVIU**

**D-nul președinte: Prin adresa nr.750/23.02.2017, am solicitat compartimentelor de specialitate din cadrul Primăriei comunei Șimand, o serie de informații.**

**Să dăm cuvântrul domnului Tătar și d-nei Chiș, care sunt prezenți astăzi pentru a prezenta cele solicitate prin adresa nr.750/23.02.2017.**

**D-nul Tătar: Referitor la dumneavoastră nr.750/23.02.2017,** prin care solicitați situația scrisă cu privire la stadiul documentației depuse în vederea construirii unei săli desport, vă aduc la cunoștință următoarele:

**Iniţial, documentaţia a fost depusă în conformitate cu solicitarea făcută de COMPANIA NAŢIONALĂ DE INVESTIŢII S.A. înregistrată la noi sub numărul 4717 din 21.11.2016. Ulterior, după depunerea documentaţiei şi verificarea acesteia de către C.N.I., ni s-a comunicat că pentru a continua demersurile pentru obţinerea finanţării, în U.T.R.-ul în care se doreşte construirea sălii de sport(U.T.R. nr.4-funcţiunea dominantă – funcţiunea de locuire-zona comercială şi funcţiuni complementare, funcţiuni complementare admise ale zonei – spaţii comerciale şi prestări servicii; unităţi de învăţământ; construcţii administrative şi financiar bancare;construcţii de sănătate; construcţii de cultură; spaţii verzi şi locuri de joacă), la funcţiuni complementare admise zonei trebuie să existe menţionat “CONSTRUIRE SĂLI DE SPORT ŞI AGREMENT”.**

**Suprafaţa de teren cerută de C.N.I. pentru realizarea investiţiei a fost de 3300 mp, această suprafață rezultând prin dezmembrarea parcelei de 14290 mp (parcela identificată prin CF nr.302566 Şimand nr. cad. 302566, în suprafaţă de 3300 mp şi CF nr. 302567 Şimand nr. cad. 302567, în suprafaţă de 10990 mp).**

**Conform reglementărilor Documentaţiei de urbanism nr.32086/2007 faza P.U.G. aprobată prin Hotărârea Consiliului Local Şimand nr. 71/2007,P.O.T.-ul (procentul de ocupare a terenului), în zona menţionată este de 30%.Ţinând cont de faptul că sala de sport are o suprafaţă construită de 1445 mp, suprafaţa de 3300 mp pusă la dispoziţie de Comună Şimand este insuficientă.**

**Ţinând cont că terenul învecinat este proprietatea Comunei Şimand, se poate alipi la terenul de 3300 mp, suprafaţă necesară pentru realizarea investiţiei, în cazul în care acest lucru este cerut prin PUZ.**

**În consecinţă, este necesar să se elaboreze P.U.Z. pentru zona în care se doreşte realizarea investiţiei pentru reglementarea suprafeţei de teren,a POT-ului şi a menţionării “CONSTRUIRE SĂLI DE SPORT ŞI AGREMENT” la funcţiunile complementare admise în zona.**

**După elaborarea P.U.Z.-ului se va întocmi un nou dosar cu documentaţia necesară care se va depune la C.N.I. în scopul obţinerii finanţării.**

**D-nul președinte: Noi nu am știut depre sala de sport.**

**D-na Chiș prezintă lista de rămășițe pe anul 2016.**

**D-na Chiș: Ar trebui angajat un executor fiscal, pentru că eu singură nu mai fac față.**

**D-nul Ciobotă: Noi nu suntem împotriva angajării executorului fiscal.**

**D-nul președinte: În adresa menționată mai sus am făcut referire și la SVSU Șimand. Vreau să fie întocmite documente, pentru a putea fi plătite intervențiile. Ar trebui reactualizat ROF SVSU Șimand.**

**D-nul președinte: Referitor la Regulamentul de ordine publică și gospodărire a comunei Șimand. Conform răspunsului primit de la cab. Avocat Jurcă Sever, acesta a fost întocmit în condiții legale, în baza actelor normative incidente în domeniu și invocate la adoptarea Regulamentului.**

**D-na secretar, dacă a stat destul la transparență, să fie pus pe ordinea de zi.**

**D-nul președinte: D-na secretar, vă rog ca la ședința următoare să ne dați să completăm fișe fiscale pe anul 2016, rapoarte de activitate și declarații avere.**

**D-nul președinte: Vă rog să veniți cu propuneri la Regulamentul de monitorizare.**

**D-nul Dudaș: Propun să fie scos Cap. III. Eu nu pot fi înregistrat sau filmat împotriva voinței mele.**

**D-nul Ciobotă: Sunt împotriva înregistrării sau filmării ședințelor de consiliu local.**

**D-nul Para: Și eu sunt împotrivă.**

**D-nul președinte: Nu suntem informați cu privire la executarea lucrărilor pe care le-am aprobat. Propun să înființăm o comisie specială pe perioadă determinată, care va informa Consiliul local și va propune priorități.**

**D-nul Ciobotă: Această comisie s-ar suprapune peste comisia de recepție din cadrul Primăriei comunei Șimand.**

**D-nul președinte: Această comisie va stabili priorități, nu se va suprapune peste comisia de recepție din cadrul Primăriei comunei Șimand.**

**D-nul președinte: Trebuie să găsim o soluție, pentru că nu e legal să plătim contractul de colectare a gunoiului menajer, din bugetul local.**

**D-nul președinte: A fost înaintată o altă adresă către CJA Arad, prin care am solicitat să fie analizată posibilitatea alocării unor fonduri, pentru menținerea în parametrii normali a celor 2 străzi.**

**D-nul Dudaș: Am mai solicitat și la ședințele trecute, să fie pusă o oglindă la stâlpul din stânga, a curții Primăriei. E chiar așa greu să fie pusă o oglindă?**

**D-nul Șodinca: O să punem.**

**D-nul președinte: Cine ne spune la ședința următoare că a fost pusă?**

**D-nul Șodinca: După aprobarea bugetului se vor rezolva toate problemele.**

**D-nul Bodnariu: Propun să se înceapă curățenia de primăvară.**

**D-na Chiș**

Preşedinte de şedinţă, Avizat de legalitate,

Bogdan Petru secretar Brîndaş Lavinia